**Ministru kabineta noteikumu projekta “Grozījumi Ministru kabineta 2008. gada 20. novembra noteikumos Nr. 957 “Aizsargājamo ainavu apvidus “Ziemeļgauja” individuālie aizsardzības un izmantošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma “Par īpaši aizsargājamām dabas teritorijām” 13. panta otrā daļa, 14. panta otrā daļa un 17. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2008. gada 20. novembra noteikumos Nr. 957 “Aizsargājamo ainavu apvidus “Ziemeļgauja” individuālie aizsardzības un izmantošanas noteikumi” (turpmāk – noteikumu projekts) nepieciešami, lai precizētu kartogrāfisko materiālu, novēršot būtiskas tehniskas neprecizitātes spēkā esošajā robežu aprakstā. Papildus tiek precizētas atsevišķu Ministru kabineta 2008. gada 20. novembra noteikumu Nr. 957 “Aizsargājamo ainavu apvidus „Ziemeļgauja” individuālie aizsardzības un izmantošanas noteikumi” (turpmāk – noteikumi Nr. 957) punktu un apakšpunktu redakcijas, pārņemot jaunākos īpaši aizsargājamo dabas teritoriju aizsardzību un izmantošanu regulējošajos, kā arī citos saistītajos normatīvajos aktos lietoto terminoloģiju.1. Noteikumu Nr. 957 1., 4. un 6. pielikuma kartogrāfiskajā materiālā attēlotie koordināšu robežpunkti ir tehniski neprecīzi un neatbilst 1. pielikumā attēlotajai funkcionālo zonu shēmai. Tas rada pārpratumus zemju īpašniekiem un lietotājiem, kā arī citām institūcijām – Valsts meža dienestam (turpmāk – VMD), Lauku atbalsta dienestam un Dabas aizsardzības pārvaldei (turpmāk – DAP). Tehniski neprecīzie koordināšu robežpunkti rada nesaisti, piemēram, izsniedzot ciršanas apliecinājumus vai aprēķinot kompensācijas par saimnieciskās darbības ierobežojumiem zemes īpašniekiem, jo noteikumos Nr. 957 minētie robežpunktu dati nesakrīt ar datiem, ko izmanto, piemēram, VMD. Tas rada nepieciešamību katru gadījumu papildus izvērtēt, tādējādi palielinot iesaistīto institūciju noslodzi.Lai novērstu būtiskās tehniskās neprecizitātes, kā arī ņemot vērā, ka no 2014. gada visu īpaši aizsargājamo dabas teritoriju, to skaitā, aizsargājamo ainavu apvidus “Ziemeļgauja” funkcionālo zonu robežu ģeotelpiskie dati ir publiski pieejami Dabas datu pārvaldības sistēmā “OZOLS”, tiek sagatavots noteikumu projekts, svītrojot noteikumu Nr. 957 2. pielikumu, kā arī aizstājot 1., 4. un 6. pielikuma kartogrāfisko materiālu ar precizēto. Noteikumu projektā iekļautais kartogrāfiskais materiāls satur pēc būtības identisku informāciju (funkcionālo zonējumu), bet tajā netiek attēlotas funkcionālo zonu robežpunktu koordinātas. Aizsargājamo ainavu apvidus “Ziemeļgauja” funkcionālo zonu robežas netiek mainītas. Līdz robežu instrumentālai uzmērīšanai apvidū pieļaujamas robežu novirzes izmantotās kartes mēroga noteiktības robežās atbilstoši dabā esošajām faktiskajām robežām.2. Noteikumu Nr. 957 22.1.3., 25.1.2., 31.1.2., 45.3.3.apakšpunktā noteikts aizliegums veikt darbības, kuru rezultātā tiek mainītas atsevišķas zemes lietošanas kategorijas, kā izņēmumu pieļaujot zemes lietošanas kategorijas maiņu konkrētos gadījumos ar DAP rakstisku atļauju (līdzīgs princips ietverts gan Ministru kabineta 2010. gada 16. marta noteikumos Nr. 264 “Īpaši aizsargājamo dabas teritoriju vispārīgie aizsardzības un izmantošanas noteikumi”, gan citu īpaši aizsargājamo dabas teritoriju individuālajos aizsardzības un izmantošanas noteikumos). Vides aizsardzības un reģionālās attīstības ministrijas audita “Vides aizsardzības jomā atjauju un licenču izsniegšanas, ķīmisko vielu izplatīšanas licencēšanas un kontroles, ūdens resursu izmantošanas kontroles, ūdeni piesārņojošo vielu emisiju uzskaites audits” laikā identificēta problēma saistībā ar DAP izsniedzamajām atļaujām, kur tika secināts, ka divas valsts iestādes – Valsts vides dienests (turpmāk – VVD) un DAP tērē resursus gadījumos, kad paredzētā darbība ir saistīta ar zemes lietošanas kategorijas maiņu aizsargājamajā teritorijā un DAP sniedz pozitīvu viedokli VVD par paredzēto darbību (sniedz atzinumu, nosacījumus pirms tehnisko noteikumu izdošanas), un, neskatoties uz to, darbības ierosinātājam papildus ir nepieciešams saņemt DAP rakstisku atļauju zemes lietošanas kategorijas maiņai, ja to nosaka konkrētās aizsargājamās teritorijas aizsardzības un izmantošanas noteikumi. Zemes lietošanas kategorijas maiņa aizsargājamā teritorijā vai tās funkcionālajā zonā var būt aizliegta, līdz ar to, VVD, vērtējot paredzēto darbību, vienlaikus ir jāvērtē arī zemes lietošanas kategorijas maiņas iespējamība. Lai novērstu administratīvo slogu, noteikumu projekta 4. punkts papildina noteikumu Nr. 957 6.1 punktu, nosakot, ka gadījumos, ja darbības rezultātā tiek mainīta zemes lietošanas kategorija, to iespējamību izvērtē darbības vērtēšanas procesā (gadījumos, kad VVD izsniedz tehniskos noteikumus vai sākotnējo ietekmes uz vidi novērtējumu) un papildus DAP rakstiska atļauja nav nepieciešama.3. Papildus ar noteikumu projektu tiek mainīts atsevišķu noteikumu Nr. 957 punktu un apakšpunktu formulējums atbilstoši aktuālākajos normatīvajos aktos lietotajām normām, piemēram:- 22.4., 25.4. un 31.3. apakšpunkti izteikti atbilstoši Dzīvnieku aizsardzības likumā lietotajai terminoloģijai, bet 48. punkts, kā arī 49.4. un 50.2. apakšpunkti papildināti atbilstoši jaunākos īpaši aizsargājamo dabas teritoriju aizsardzību izmantošanu regulējošajos noteikumos lietotajai redakcijai, ņemot vērā DAP nepieciešamību atsevišķos gadījumos, izsniedzot atļauju bīstamu aizsargājamo koku, aleju vai dendroloģisko stādījumu koku ciršanai saņemt kokkopja (arborista) atzinumu (par koka bīstamības faktu vai darbībām bīstamības novēršanai), ko nevar sniegt DAP strādājošie sugu un biotopu aizsardzības jomas eksperti;- 22.4. apakšpunkts ir papildināts ar atrunu, “izņemot pagalmos un dārzos”. Izņēmums ir iekļauts, lai nodrošinātu, ka pagalmos un dārzos iespējams nodarboties, piemēram, ar vīngliemežu *Helix pomatia* audzēšanu;- 22.6. apakšpunkta norma ir precizēta, pārņemot jaunākos noteikumos lietoto terminoloģiju. Aizliegums ierīkot medījamo dzīvnieku piebarošanas vietas atbilst Ministru kabineta 2013. gada 17. decembra noteikumos Nr. 1483 “Savvaļā dzīvojošo medījamo dzīvnieku piebarošanas noteikumi” lietotajai terminoloģijai, savukārt piebilde “brīvā dabā novietot lauksaimniecības un pārtikas produktus” nodrošina noteikumu Nr. 957 normas, kas aizliedz piebarot savvaļas zīdītājdzīvniekus, pilnīgu pārņemšanu.4. Noteikumu projektā tiek papildināts likuma deleģējums, iekļaujot norādi uz likuma “Par īpaši aizsargājamām dabas teritorijām” 13. panta otro daļu, jo noteikumu Nr. 957 7. pielikumā ir ietverti parametri, pēc kuriem aizsargājamo ainavu apvidū “Ziemeļgauja” nosaka aizsargājamos kokus (dižkokus). 2017. gada 24. janvārī ir pieņemti Ministru kabineta noteikumi “Grozījumi Ministru kabineta 2001. gada 17. aprīļa noteikumos Nr. 175 “Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem””, kas nosaka parametrus, pēc kuriem īpaši aizsargājamās dabas teritorijās nosaka dižakmeņus. Lai nodrošinātu dižkoku un dižakmeņu aizsardzību, noteikumos Nr. 957 ir veiktas izmaiņas 42.1., 42.2. apakšpunktos un 44. punktā.5. Noteikumi Nr. 957 tiek papildināts ar 45.2.1 apakšpunktu, aizliedzot “pārvietoties pa iežu atsegumiem, ūdens un ledus kritumiem, kā arī izmantot tos atpūtas, sporta un citu pasākumu rīkošanai;”, vienlaicīgi svītrojot 45.3.2. apakšpunktu, kas pieļauj rīkot nodarbības un sacensības klinšu kāpšanā, saņemot Dabas aizsardzības pārvaldes atļauju. Šāds formulējums iekļauts, lai nodrošinātu ģeoloģisko un ģeomorfoloģisko dabas pieminekļu aizsardzību aizsargājamo ainavu apvidū „Ziemeļgauja”, un veidots, izmantojot Ministru kabineta 2012. gada 2. maija noteikumos Nr. 317 “Gaujas nacionālā parka individuālie aizsardzības un izmantošanas noteikumi” 9.12. apakšpunktā lietoto redakciju.6. Noteikumu Nr. 957 22.2. un 25.5. apakšpunktu redakcija precizēta, jo atbilstoši faktiskajai situācijai dabā telšu vietas netiek norādītas ar īpašām zīmēm. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, DAP. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apes, Smiltenes, Valkas, Strenču un Beverīnas novada pašvaldības, zemes īpašnieki, mednieki, apmeklētāji, akciju sabiedrība “Latvijas valsts meži”, VMD, Lauku atbalsta dienests un DAP, kokkopji (arboristi), sabiedrība kopumā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu (VMD, Lauku atbalsta dienests, DAP), jo, tehniski neprecīzie koordināšu robežpunkti rada nesaisti, piemēram, izsniedzot ciršanas apliecinājumus vai aprēķinot kompensācijas par saimnieciskās darbības ierobežojumiem zemes īpašniekiem. Novēršot neprecizitātes, nav nepieciešams katru gadījumu papildus izvērtēt.Tāpat samazināsies administratīvais slogs gadījumos, kad darbības, ko izvērtē VVD (izdodot tehniskos noteikumus vai veicot sākotnējo ietekmes uz vidi novērtējumu), rezultātā tiks mainīta zemes lietošanas kategorija, jo nebūs nepieciešama atsevišķa DAP rakstiska atļauja. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā.Sabiedrības pārstāvji tiek informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē www.varam.gov.lv, kā arī, atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 14. punkta prasībām, publicējot paziņojumu Valsts kancelejas tīmekļvietnē www.mk.gov.lv. Noteikumu projekts un anotācija 2017. gada 17. februārī publicēti Vides aizsardzības un reģionālās attīstības ministrijas tīmekļvietnē www.varam.gov.lv, kā arī nosūtīta publicēšanai Valsts kancelejas tīmekļvietnē www.mk.gov.lv.  |
| 2. | Sabiedrības līdzdalība projekta izstrādē | Noteikumu projekts un anotācija 2017. gada 17. februārī nosūtīti Apes, Smiltenes, Valkas, Strenču un Beverīnas novada pašvaldībām atzinumu sniegšanai.Ņemot vērā to, ka aizsargājamo ainavu apvidus “Ziemeļgauja” robežas, kā arī funkcionālo zonu robežas netiek mainītas, kā arī ne pašvaldībām, ne zemju īpašniekiem vai lietotājiem projekta tiesiskais regulējums nemaina to tiesības un pienākumus, sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē www.varam.gov.lv, kā arī Valsts kancelejas tīmekļvietnē www.mk.gov.lv. |
| 3. | Sabiedrības līdzdalības rezultāti | Par izstrādāto noteikumu projektu pozitīvu atzinumu sniegušas visas pašvaldības - Beverīnas novada pašvaldība (2017. gada 20.februārī), Strenču novada pašvaldība (2017. gada 9. martā), Valkas novada un Smiltenes novada pašvaldības (2017. gada 10. martā), Apes novada pašvaldība (2017. gada 15. martā).Iedzīvotāju iebildumi, komentāri vai ierosinājumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, DAP. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. |  Cita informācija | Nav. |

Vides aizsardzības un reģionālās

attīstības ministrs Kaspars Gerhards

Saulīte 67026587

diana.saulite@varam.gov.lv